Hilketa (kirola)

Hilketa (originalean euskarazko izenarekin) John Scalzi idazle estatubatuarrak Head On eleberrirako asmatutako zientzia-fikziozko kirol bat da.

 Deskribapena 
Hilketa etorkizuneko Estatu Batu batzuetan jokatzen da, eta oso boladan dagoen kirola da. Robotak diren 11 jokalariko bi taldek jokatzen dute, eta liga bat dago, lau dibisiotan banatua, zeinean Mexiko eta Kanadako taldeek ere parte hartzen dute. Futbol amerikarraren zelai eta antolakuntzarekin antza du kirolak.

Jokalariak robotak dira, baina gizakiek gidatuak urrutitik. Head On baino lehenagoko eleberrian, Lock In delakoan, birus batek erabateko paralisia eragin dio populazioaren portzentaia esanguratsu bati, eta pertsona horiek (hadendarrak, hadens) gauza dira gizartean elkarreragiteko threeps izeneko robot humanoide batzuen bidez, burmuinaren bidez kontrolatzen dituztenak. Threeps horiek dira Hilketa jokatzen dutenak zelaian, hadendarrek kontrolatuak. Threep robotek ezpata eta mazoak erabiltzen dituzte, eta beste taldeko roboten buruak moztea dute helburu, buru horiek jomuga batzuetatik pasarazteko, golak eta puntuak markatzeko horrela.

Indarkeria handiko joko brutala da, baina kaltetuak robotak dira, ez haiek kontrolatzen dituzten gizaki jokalariak. Hala ere, robotak burua galtzea, liburuan, mingarri egiten zaie gizakiei. Head On eleberriko traman, jokalari bat hil ere egiten da Hilketan bere robota bururik gabe geratu ondoren, eta horretan oinarritzen da polizia misterioa.

 Erreferentziak 

 Kanpo estekak 

Kategoria:Fikziozko jokoak
Kategoria:Euskarazko hitzak eta esaldiak beste hizkuntzetan